ai4bharat/Pralekha huggingface dataset:
وزارت خزانہ
ڈی آر آئی نے آپریشن ’’مولٹن میٹل‘‘ کے تحت 85.535 کلو گرام سونا ضبط کیا، چار غیر ملکی شہریوں کو گرفتار کیا
نئی دہلی، 19 نومبر 2021:
ڈائرکٹوریٹ آف ریونیو انٹیلی جنس  نے ’’مولٹن میٹل‘‘ کوڈ نام کی ایک خفیہ مہم چلائی۔ اس کے تحت ایئر کارگو روٹ کا استعمال کرکے ہانگ کانگ سے بھارت میں سونے کی اسمگلنگ میں ملوث ہونے کے شبہ میں متعدد بھارتیوں اور غیر ملکی  شہریوں کی شناخت کی گئی ہے۔ انٹیلی جنس نے اشارہ دیا ہے کہ مشینری کے پرزوں میں اسمگل کیے گئے سونے کو مقامی بازار میں فروخت کرنے سے قبل پگھلایا جا رہا تھا اور اس کو سلاخ/بیلن کی شکل میں لایا جا رہا تھا۔
مذکورہ بالا اطلاع پر کاروائی کرتے ہوئے، ڈی آر آئی کے افسران نے اندراگاندھی بین الاقوامی ہوائی اڈے کے ایئر کارگو کامپلیکس میں بیرونِ ملک سے آئے سامان کی جانچ کی۔ جانچ کے دوران، سامان میں ٹرانسفارمر کے ساتھ لگی الیکٹروپلیٹنگ مشین پائی گئی۔ ٹرانسفارمر کے ’ای آئی‘ لیمینیٹس پر سونے کی شناخت کو پوشیدہ رکھنے کے لیے نکل  کا لیپ کیا گیا تھا۔80درآمد شدہ الیکٹرو پلیٹنگ مشینوں میں سے ہر ایک سے تقریباً ایک کلو گرام سونا برآمد کیا گیا ہے۔
اس کے بعد فوری طور پر کی گئی کاروائی میں، بھارت میں اسی طرح سے اسمگل کرکے لائے گئے 5.409 کلو گرام غیرممالک سے لایا گیا سونا برآمد کیا گیا، جو دہلی کے ایک سنار کے یہاں سے برآمد ہوا۔ اس کے علاوہ چھترپور اور گڑگاؤں میں متعدد کرائے کی املاک میں کی گئی تلاشی مہم کے دوران، چار غیرملکی شہری  اسمگل کیے گئے سونے کو ’ای آئی‘ لیمینیٹس کی شکل میں آگے تقسیم کرنے کے لیے سلاخ /بیلن کی شکل میں لانے کے لیے جدید ترین میٹالرجیکل تکنیک استعمال کرتے ہوئے پائے گئے۔یہ سرگرمیاں غیرملکی شہریوں کے ذریعہ دہلی اور گڑگاؤں کے علاقوں میں کرائے کے فارم ہاؤس /اپارٹمنٹس میں انجام دی جا رہی تھیں اور ان کے ذریعہ اپنے قریبی ہمسایوں سے بھی اپنی سرگرمیاں چھپانے کے لیے ازحد احتیاط برتی جا رہی تھی۔
تمام سونے کو ضبط کر لیا گیا ہے، جس کا مکمل وزن 85.535 کلو گرام ہے، اور اس کی قیمت تقریباً 42 کروڑ روپئے ہے۔ اسمگلنگ میں ملوث چار غیر ملکیوں کو گرفتار کر لیا گیا ہے اور ان سے پوچھ تاچھ کی جا رہی ہے۔ پوچھ تاچھ کے دوران، یہ دریافت ہوا ہے کہ دو غیر ملکی شہری سونے کی اسمگلنگ کے اپنے پچھلے جرائم کے لیے جیل میں رہنے کے دوران ایک دوسرے کے قریب آئے۔ اس سلسلے میں آگے کی تفتیش جاری ہے۔
سٹرک ٹرانسپورٹ اور شاہراہوں کی وزارت
مشترکہ نقل و حرکت کو ضابطہ بند کرنے اور ٹریفک کی بھیڑ بھاڑ نیز آلودگی کو کم کرنے کیلئے موٹر وہیکل ایگریگیٹر رہنما خطوط جاری
سڑک ٹرانسپورٹ اور قومی شاہراہوں کی وزارت نے موٹر وہیکل  ایکٹ 2019 کی ضروریات اور تدارکات کے مطابق موٹر وہیکل ایگریگیٹر رہنما خطوط 2020 جاری کئے ہیں جو موٹر وہیکل ایکٹ 1988 کی ترمیم شدہ دفعہ 93 کے مطابق ہے۔
ان رہنما خطوط کو جاری کرنے کا مقصد:
- مشترکہ نقل و حرکت کو ضابطہ بند کرنا اور ٹریفک کی بھیڑ بھاڑ و آلودگی کو کم کرنا۔ موٹر وہیکل ایکٹ 1988 میں ’’ایگریگیٹر‘‘ اصطلاح کی تعریف کو شامل کرنے کے لئے موٹر وہیکل ترمیمی ایکٹ 2019 لایا گیا ہے۔
- ترمیم سے پہلے ایگریگیٹر کا ضابطہ دستیاب نہیں تھا۔
- تجارت، صارف کا تحفظ اور ڈرائیوروں کی بہبود میں آسانی فراہم کرنا۔
رہنما خطوط درج ذیل چیزیں فراہم ہوتی ہیں:
- ریاستی حکومتوں کے ذریعے جاری کی گیا لائسنس، ایگریگیٹر کو تجارت کرنے کی اجازت دینے کے لئے لازمی شرط ہے۔
- ایگریگیٹر کو منظم کرنے کیلئے ، ریاستی حکومتیں مرکزی حکومت کے مخصوص رہنمااصول پر عمل پیرا ہوسکتی ہیں۔
- لائسنس کی شرائط کی تعمیل کو یقینی بنانے کے لئے قانون کی شق 93 کے تحت جرمانہ طے کرتا ہے۔
- یہ رہنما خطوط ریاستی حکومتوں کے ذریعے ایگریگیٹرس کے لئے ایک منظم ڈھانچہ قائم کرتا ہے تا کہ اس امر کو یقینی بنایاجاسکے کہ ایگریگیٹر اپنی انجام دی گئی کارروائیوں کے لئے جوابدہ اور ذمہ دار ہو۔
- تجارت کو ایگریگیٹرس کے ذریعے فراہم کردہ خدمات کی صورت میں بھی مانا جائے گا جو روزگار کی فراہمی اورمفاد عامہ عوامی رابطے کی سہولیات کی خدمات کم سے کم قیمت پرفراہم کرنا ہے۔
- یہ عوامی ٹرانسپورٹ کو زیادہ سے زیادہ استعمال کو یقینی بنانے، ایندھن کی کھپت میں کمی کے نتیجے میں درآمد بل کو کم کرنے اور موٹر آلودگی کو کم کرکے انسانی صحت کو کم سے کم نقصان کو یقینی بنانے کیلئے حکومت کو اپنا مقصد حاصل کرنے میں معاون ثابت ہوگا۔
- وزارت نے ایس او نمبر 5333  مورخہ 18 اکتوبر 2018 کو جاری اس نوٹیفیکیشن کے تحت ایتھنال یا میتھنال سے چلنے والی موٹر گاڑیوں اور الیکٹرانک موٹر گاڑیوں کو پر مٹ کی ضروریات سے مستثنیٰ رکھا ہے ، تاکہ ریاستی حکومتیں ایسی موٹر گاڑیوں کو چلانے کی سہولت مہیا کراسکیں۔
مجوزہ رہنما خطوط یقینی بناتے ہیں:
- ایگریگیٹس کو ضابطہ بند کرنا،
- کسی فرد کے ایگریگیٹر بننے کے لئے اہلیت/ قابلیت کی شرائط
- موٹر گاڑیوں اور ڈرائیوروں کے لئے تعمیل کی شرائط
- ایگریگیٹر ایپ اور ویب سائٹ کے سلسلے میں تعمیل کی شرائط
- کرایہ ضابطوں کا طریقہ
- ڈرائیوروں کی بہبود
- شہریوں کیلئے پیرامیٹرز اور تحفظ یقینی بنانے کیلئے
- ذاتی کاروں میں پولنگ اور رائیڈ شئیرنگ جیسی سہولیات کو فروغ دینے کے لئے
- لائسنس فیس/ سیکیورٹی ڈپازٹ اور ریاستی حکومتوں کے اختیارات
وزارت نے ایک اطلاع کے ذریعے آج سبھی ریاستوں اور مرکز کے زیر انتظام علاقوں کوان رہنما خطوط کو نافذ کرنے پر زور دیا ہے۔
کامرس اور صنعت کی وزارتہ
ٹرپس چھوٹ کے لئے امریکہ کی حمایت پر بیان
عالمی صحت بحران اور کووڈ اُنیس وبا سے نمٹنے کی ضرورت کو دیکھتے ہوئے بھارت اور جنوبی افریقہ نے 2؍اکتوبر 2020 کو عالمی تجارتی ادارہ  میں ایک تجویز پیش کی تھی۔ اِس میں کہا گیا تھا کہ ترقی پذیر ملکوں کے لئے ٹیکوں اور دواؤں کی فوری اور کفایتی رسائی یقینی بنانے کے لئے ٹرپس پر سمجھوتے کے شرائط و ضوابط میں رعایت دی جائے۔ بھارت اور یکساں ذہن رکھنے والے ملکوں کے ذریعے کی گئی سرگرم کوششوں کے نتیجے میں اس تجویز کو 120 سے زیادہ ملکوں کی حمایت حاصل ہوئی ہے۔
26؍اپریل 2021 کو ٹیلیفون پر حالیہ بات چیت کے دوران وزیراعظم نے امریکہ کے صدر بائڈن کو ڈبلیو ٹی او میں بھارت کی اِس پہل کے بارے میں جانکاری دی، جس کا مقصد انسانیت کا فائدہ ہے۔
ہم اس پہل کے لئے تعاون کو لے کر 5؍ مئی کو امریکی حکومت کے ذریعے دیئے گئے بیان کا خیر مقدم کرتے ہیں۔ ہمیں امید ہے کہ اتفاق رائے پر مبنی ایک نقطہ نظر کے ساتھ ڈبلیو ٹی او میں اس چھوٹ کو جلد ہی منظوری دی جا سکتی ہے۔ یہ چھوٹ سستے کووڈ اُنیس ٹیکے اور ضروری طبی پروڈکٹس کی پیداوار کی رفتار کو بڑھانے اور وقت پر ان کی دستیابی کویقینی بنانے کے لئے ایک اہم قدم ہے۔
وزیراعظم کا دفتر
وزیر اعظم کی جانب سے جاپان میں ہگی بس ٹائی فون کے سبب ہوئی ہلاکتوں پر اظہار تعزیت
بھارت جاپان کے ساتھ مشکل حالات میں استقامت کے ساتھ شانہ بہ شانہ کھڑا رہنے پر قائم: وزیر اعظم
نئی دلّی، 13 اکتوبر / وزیر اعظم جناب نریندر مودی نے جاپان میں ہگی بس ٹائی فون کے سبب ہوئی ہلاکتوں پر تعزیت کا اظہار کیا ہے۔ انہوں نے کہا ہے کہ ”میں جاپان میں زبر دست ہگی بس ٹائی فون کے سبب ہوئی ہلاکتوں پر تمام ہندوستانیوں کی جانب سے تعزیت کا اظہار کرتا ہوں۔ میری دعا ہے کہ اس قدرتی آفت سے ہوئے نقصان اور تباہی کی جلد بھر پائی اور بحالی ہو جا ئے۔ مجھے یقین ہے کہ جاپانی عوام اور میرے دوست شنزو آبے کی قیادت کی پیشگی تیاری کے باعث اس تباہی سے تیزی سے اور موثر طریقے سے نمٹ سکے گی۔ قدرتی آفات سے نمٹنے کے لئے جاپان کی پیشگی تیاریان قابل ستائش رہی ہیں۔ بھارت جاپان کے ساتھ مشکل گھڑی اور نازک حالات میں شانہ بہ شانہ کھڑا ہے۔ جاپان میں طے شدہ پروگرام کے مطابق موجود بھارتی بحریہ کے عملے کو جاپان کی بر وقت فوری مدد کر کے مسرت ہو گی۔
Narendra Modi
@narendramodi
”میں جاپان میں زبر دست ہگی بس تائی فون کے سبب ہوئی ہلاکتوں پر تمام ہندوستانیوں کی جانب سے تعزیت کا اظہار کرتا ہوں۔ میری دعا ہے کہ اس قدرتی آفت سے ہوئے نقصان اور تباہی کی جلد بھر پائی اور بحالی ہو جا ئے۔“
18.4
Narendra Modi
@narendramodi 20h
· میں جاپان میں زبر دست ہگی بس تائی فون کے سبب ہوئی ہلاکتوں پر تمام ہندوستانیوں کی جانب سے تعزیت کا اظہار کرتا ہوں۔ میری دعا ہے کہ اس قدرتی آفت سے ہوئے نقصان اور تباہی کی جلد بھر پائی اور بحالی ہو جا ئے۔
Narendra Modi
@narendramodi
مجھے یقین ہے کہ جاپانی عوام اور میرے دوست شنزو آبے کی قیادت کی پیشگی تیاری کے باعث اس تباہی سے تیزی سے اور موثر طریقے سے نمٹ سکے گی۔ قدرتی آفات سے نمٹنے کے لئے جاپان کی پیشگی تیاریاں قابل ستائش رہی ہیں۔
7,818
Narendra Modi
@narendramodi
· 20h
بھارت جاپان کے ساتھ مشکل گھڑی اور نازک حالات میں شانہ بہ شانہ کھڑا ہے۔ جاپان میں طے شدہ پروگرام کے مطابق موجود بھارتی بحریہ کے عملے کو جاپان کی بر وقت فوری مدد کر کے مسرت ہو گی۔
7955
۔۔۔۔۔۔
U.4579
(Visitor Counter : 74
نائب صدر جمہوریہ ہند کا سکریٹریٹ
نیشنل کیڈٹ کور میں پائے جانے والے خدمت کے جذبے کو تمام تعلیمی اداروں میں لازمی بنادینا چاہئے: نائب صدر جمہوریہ
نیشنل کیڈٹ کور کی طرف سے فراہم کی جانے والی تربیت میں ملک کے مستقبل کی بہتری کی یقینی دہانی ہوتی ہے : نائب صدر جمہوریہ
نیشنل کیڈٹ کور، عالمی بھائی چارہ ، قومی یکجہتی اور سیکولر زم کی دائمی اقدار کی علمبردار ہے : نائب صدر جمہوریہ
نائب صدر جمہوریہ جناب ونکیانائیڈو نے نیشنل کیڈٹ کور کو اس کے ڈرل کے شاندار مظاہرہ کےلئے مبارک باد دی ہے
جناب ایم وینکیا نائیڈو نے نئی دہلی میں یوم جمہوریہ کے این سی سی کیمپ کا افتتاح کیا
نئی دہلی، 7 جنوری 2019 / نائب صدر جمہوریہ جناب ایم ونکیا نائیڈو نے کہا ہے کہ نیشنل کیڈٹ کور  میں پائے جانے والے خدمت کے جذبے کو تمام تعلیمی اداروں میں لازمی بنادینا چاہئے۔ وہ آج نئی دہلی میں یوم جمہوریہ کے نیشنل کیڈٹ کور کیمپ کی افتتاحی تقریب سے خطاب کررہے تھے۔
جناب نائیڈو نے کیڈٹوں کو ان کے جوش و خروش اورتوانائی ، شاندار ڈرل کے ان کے مظاہرہے اور ان کے اعتماد کے لئے مبارک باد دی ہے۔ انہوں نے کہا کہ یہ کیمپ جو اتحاد اور حب الوطنی کے جذبے کو فروغ دے گا ، اسے ایک قابل یادگار اور فیضان بخش تجربے کے طور پر کام کرناچاہئے۔ نائب صدر جمہوریہ نے کیڈٹوں پر زور دیا کہ وہ کیمپ میں چلائے جانے والی تمام سرگرمیوں میں خلوص اور عہد بندی کے جذبے سے شرکت کرکے کیمپ کا زیادہ سے زیادہ فائدہ اٹھائیں۔
جناب نائیڈو نے کہا کہ اپنے قیام کے وقت سے این سی سی نے جو تربیت فراہم کی ہے ۔ اس نے نظم و ضبط ، قیادت ، رہنمائی ، ٹیم کے جذنے ، مہم جوئی اور قومی یکجہتی کی اقدار کی آبیاری کرنے میں ایک اہم رول ادا کیا ہے جس سے قوم کے نوجوانوں کی زبردست ترقی ہوئی ہےاور ا ن کے لئے ایک بہتر مستقبل کو یقینی بنانے میں مد د ملی ہے۔
انہوں نے کہا کہ یہ کیمپ نہ صرف ملک کو بہتر طور پر سمجھنے کا ایک نادر موقع فراہم کرتا ہے بلکہ اس سے کسی بھی شخص کے نقطہ نظر میں توسیع ہوگی اور دوسرے ملکوں کے ساتھی کیڈٹوں کے ساتھ دیرپا دوستی کو مضبوط بنایا جاسکے گا۔
عالمی بھائی چارہ، قومی یکجہتی اور سیکولرزم کی ان دائمی اقدار کو اجاگر کرتے ہوئے جن کی این سی سی نقیب ہے، جناب نائیڈو نے ، زلزلے ، طوفان اور سیلاب جیسی قدرتی آفات اور بحران کے زمانے میں این سی سی کیڈٹوں کی طرف سے کی گئی بے لوث خدمات کی تعریف کی۔
نائب صدر جمہوریہ نے سووچھ بھارت ابھیان ، ایڈس کے بارے میں آگاہی ، تعلیم بالغان، جہیز مخالف ، جذام مخالف اور کرپشن مخالف مہموں جیسے حکومت کے سماجی پروگراموں کو چلانے میں عوام کو آگاہ کرنے میں شاندار رول کی بھی تعریف کی۔ این سی سی کیڈٹوں کی طرف سے کی گئی سخت محنت پر مکمل اعتماد کا اظہار کرتے ہوئے جناب نائیڈو نے کہا کہ ان کی کوششوں سے ہمارے سماجی تانے بانے کو یقیناً استحکام حاصل ہوگا۔
زندگی کے تمام شعبوں میں بہتری کارکردگی دکھانے پر کیڈٹوں کو مبارک باد دیتے ہوئے نائب صدر جمہوریہ نے این سی سی کیڈٹوں کی اس شاندار کامیابی پرانہیں مبارک باد دی جس کا انہوں نے کھیل کود کے شعبے میں خاص طور پر شوٹنگ میں مظاہر ہ کیا ہے۔ انہوں نے امید ظاہر کی کہ این سی سی کھیل کود سے وابستہ افراد کی آبیاری کا سلسلہ جاری رکھی گی جس سے آنے والے برسوں میں ہمارے ملک کا سر فخر سے بلند ہوجائے گا۔
نائب صدر جمہوریہ نے یوم جمہوریہ کے کیمپ میں کیڈٹوں سے بات چیت کی اور کیمپ میں ان کی شرکت کی ستائش کی۔ این سی سی کے ڈائریکٹر جنرل ، لفٹننٹ جنرل، پی پی ملہوترا ، افسران اورپانچو ں سے زیادہ کیڈٹوں نے افتتاحی تقریب میں شرکت کی۔
۔۔۔۔۔۔۔۔۔۔۔
م ن۔ج ۔ ج۔
u-138
(Visitor Counter : 55
وزارت خزانہ
ڈی ایف ایس کے ذریعے سائبر سیکورٹی سے متعلق اقدامات کی تیاری اور مالیاتی خدمات کے شعبے میں تیاری پر سمپوزیم کا اہتمام
مالیاتی خدمات کے محکمہ ، وزارت خزانہ نے آج یہاں فائنانشل سروسز سائبر سیکورٹی  کے عنوان سے سائبر سیکورٹی پر ایک نصف روزہ سمپوزیم کا انعقاد کیا۔ ڈی ایف ایس کے سکریٹری ڈاکٹر وویک جوشی نے سمپوزیم کا افتتاح کیا۔
اس سمپوزیم نے سرکاری ایجنسیوں اور محکموں کے سینئر افسران، اور مالیاتی خدمات کے شعبے کے ریگولیٹرز کے ساتھ ساتھ بینکوں، انشورنس کمپنیوں، اور ایف آئی کے سینئر ایگزیکٹوز اور سی آئی ایس او کو سائبر سیکورٹی اقدامات کے بارے میں اپنے خیالات، طرز عمل اور خدشات کا اظہار کرنے کا موقع فراہم کیا۔ مالیاتی خدمات کے شعبے میں، مستقبل کے سائبر خطرات کے لیے سیکٹر کی تیاری اور ڈیجیٹل پرسنل ڈیٹا پروٹیکشن بل کے نظرثانی شدہ مسودے کے بارے میں بھی تبادلہ خیال کیا گیا۔
سمپوزیم میں محکمہ مالیاتی خدمات، الیکٹرانکس اور انفارمیشن ٹیکنالوجی کی وزارت ، وزارت داخلہ، سرکاری ایجنسیوں جیسے سی ای آر ٹی-ان، این سی آئی آئی پی سی، انڈین سائبر کرائم کوآرڈی نیشن سینٹر کے سینئر افسران، مالیاتی خدمات کے شعبے کے ریگولیٹرز جیسے آر بی آئی، آئی آر ڈی اے آئی، اور پی ایف آر ڈی اے؛ پبلک سیکٹر کے بینک اور بیمہ کنندگان، نجی شعبے کے معروف بینک اور بیمہ کنندگان، اور بڑے مالیاتی ادارے جیسے کہ نابارڈ، سڈبی، ایگزم بینک اور نیشنل ہاؤسنگ بینک نے شرکت کی۔
زراعت اور کاشتکاروں کی فلاح و بہبود کی وزارت
ہائیڈرو پونکس یعنی بغیر مٹی اور کھاد کے ریت، کنکر اور پانی میں پودے اگانے کے طریقۂ کار کے مطابق کاشتکاری اختیار کرنا
زراعت اور کسانوں کی بہبود کے مرکزی وزیر جناب نریندرسنگھ تومر نے آج لوک سبھا میں ایک تحریری جواب میں یہ اطلاع فراہم کی ہے۔
ہائیڈرو پونکس یعنی بغیر مٹی اورکھاد کے ریت ، کنکر اور پانی میں پودے اگانے کے طریقے کے مطابق کاشت کاری، پیداواریت میں اضافہ کرنے اور پانی کے مؤثر اور کم سے کم استعمال کی غرض سے، بغیر مٹی والی کاشت کاری کے لیے، روایتی کاشت کاری کے طریقہ کا ایک قابل عمل متبادل ہے۔ ہائیڈرو پونکس، بھارت میں ایک نیا تصورہے اور یہ ان صنعت کاروں اور اختراعی کسانوں میں بہت مقبول ہوتا جارہا ہے، جو فصلیں اگانے کے لیے پائیدار اور مؤثر طریقوں کی تلاش کررہے ہیں۔ سردست، یہ ٹیکنالوجی، زیادہ تر شہری کاشت کاری، مکانات کی چھتوں پر باغبانی اور تجارتی لحاظ سے کاشت کاری تک ہی محدود ہے۔
آئی سی اے آر، انڈین انسٹی ٹیوٹ آف ہارٹی کلچر ریسرچ، بینگلور  نے ہائیڈرو پونکس کی ایک نئی قسم ’’کو کو پونکس‘‘ یا مٹی کے بغیر سبزیوں کی پیداوار کاطریقۂ کار تیار کیا ہے۔ اس طریقۂ کار میں ’’کوکوپیٹ‘‘ کو ایک مادہ کے طور پر استعمال کیا جاتا ہے، جو بہت سی سبزیوں کی فصلوں میں مقابلتاً زیادہ کامیاب پایا گیا ہے۔ انسٹی ٹیوٹ نے پیداوار کی ایک مکمل ٹیکنالوجی تیار کی ہے، جس میں گھیا، توری، رنگین گوبھی، مرچ، بیگن، پالک، مولی، گاجر، ٹماٹر،امرپھول، دھنیا، کھیرا، فرینچ پھلی، مٹر، کاؤپی، لم سِرا، میٹھا گھیا، پیٹھا اور دیسی پتوں والی سبزیاں یعنی کاہو کے پتے، پودینہ، پھول گوبھی وغیرہ کی بغیر مٹی کے پیداوار کے لیے ایک رقیق غذائیت پر مشتمل فارمولیشن  شامل ہے۔ اور انہیں کھلی آب وہوا کے ساتھ محفوظ حالت میں بھی اگایا جاسکتا ہے۔ آئی آئی ایچ آر-آئی سی اے آر میں گزشتہ تین سال کے دوران، صلاحیت سازی سے متعلق مختلف پروگراموں کے دوران تین ہزارسے زیادہ شہری افراد، ناریل پیداکرنے والے کسانوں، ہائیڈروپونکس یعنی بغیر مٹی اور کھاد کے ریت، کنکر اور پانی میں پودے اگانے کے طریقۂ کاراختیارکرنے والے اسٹارٹ اپس وغیرہ کو تربیت فراہم کی جاچکی ہے۔
اسٹیل کی وزارت
اسٹیل  کی قیمتوں میں اضافے کی وجوہات
نئی دہلی،24؍جولائی،فولاد کی وزارت کے مرکزی وزیر جناب دھرمیندر پردھان نے آج راجیہ سبھا میں پوچھے گئے ایک سوال کے جواب میں بتایا کہ ہندوستان میں فولاد کی قیمتیں مکمل طور پر بازار پر مبنی ہیں اور عام طور پر امریکہ ، جاپان جیسے ممالک کے موجودہ گھریلو قیمتوں سے کم اور چین کے گھریلو بازار سے زیادہ رہتی ہیں۔ حالانکہ یہ بھی سچ ہے کہ ملک میں کانکنی کئے گئے خام لوہے کی ای ٹی آر  دنیا میں سب سے زیادہ ہے۔ ہندوستان اور دیگر ممالک میں ای ٹی آر درج ذیل ضمیمے میں دی جارہی ہے۔
ملک میں کم راکھ کی مقدار والے کوکنگ کوئلے کی غیر دستیابی کے سبب ، 92 فیصد سے زیادہ کوکنگ کوئلے کی ضرورت ، در آمد کے ذریعہ پوری ہوتی ہیں اور جن کی قیمتیں بین الاقوامی سطح پر طے کی جاتی ہیں۔ خام لوہے کے معاملے میں ، در آمد سے ملک کی کل کھپت اور بقیہ کا تقریبا 7-8 فیصد ہی پورا ہوتا ہے۔
ملک میں کانکنی پٹوں  کی تقسیم کو کارگر بنانے کے لئے 2015 میں ایم ایم ڈی آر ایکٹ 1957 میں ترمیم کی گئی تھی۔ موجودہ دور میں تمام کانکنی پٹے نیلامی کے ذریعہ تقسیم کئے گئے ہیں۔
وزارت دفاع
بنگلہ دیش بحریہ کے سربراہ ایڈمیرل اورنگ زیب چودھری کا دورہ
نئی دہلی، 9دسمبر 2019/بنگلہ دیش بحریہ کے چیف آف نیول اسٹاف ایڈمرل اورنگ زیب چودھری 7 سے 12 دسمبر 2019 تک ہندستان کے سرکاری دورے پر ہیں۔ اس دورے کا مقصد ہندستان اور بنگلہ دیش کے درمیان دو فریقی رشتوں کو مضبوط کرنے کے ساتھ ساتھ بحریہ کے شعبے میں تعاون کے نئے مواقع کا پتہ لگانا بھی ہے۔
اپنے دورے کے دوران بنگلہ دیش کی بحریہ کے سربراہ ہندستانی بحریہ کے سربراہ ایڈمل کرم بیر سنگھ اور ہندستانی مسلح افواج کے دیگر اہلکاروں کے ساتھ دو فریقی تبادلہ خیال کریں گے۔
اس دورے کے دوران سمندری مشغولیتوں سے متعلق متعددامور پر تبادلہ خیال کیا جائے گا۔ جن میں دو فریقی مشق کا انعقاد جہازوں کے ذریعہ پورٹ کالز، ٹرین،ہائیڈروف گرافی کے شعبے میں باہمی تعاون۔ بحر ہند خطہ  سے متعلق متعدد تقریبات میں شرکت شامل ہیں۔ ا ن تقریبات میں انڈین اوشن نیول سمپوزیم  ملن 2020 وغیرہ شامل ہیں۔
ایڈمیرل اورنگ زیب نئی دہلی کے علاوہ کوچی ، ویزاگ اور کولکاتہ کا بھی دورہ کریں گے جہاں وہ بحریہ کے اعلی اہلکاروں کے ساتھ تبادلہ خیال کریں گے اور متعدد نیول یونٹوں کے ساتھ ساتھ انڈین شپ یارڈز کا بھی دورہ کریں گے۔
۔۔۔۔۔۔۔۔۔۔۔
م ن۔ م م ۔ ج۔
U- 5658
(Visitor Counter : 45
وزارت خزانہ
محکمہ انکم ٹیکس نے تمل ناڈو میں تلاشی مہم چلائی
نئی دہلی،29 نومبر 2020/محکمہ انکم ٹیکس نے آئی ٹی سیلس ڈیولپر کے معاملے میں، اس کے سابق ڈائریکٹر اور چنئی کے ایک اہم اسٹین لیس اسٹیل سپلائی کرنے والے شخص کے خلاف 27 نومبر 2020 کو تلاشی مہم چھیڑی۔ یہ تلاشی مہم ، چنئی، ممبئی، حیدرآباد اور کڈالور میں واقع 16 کامپلیکس میں چلائی گئی۔
گزشتہ تین برسوں میں سابق ڈائریکٹر اور ان کے کنبے کے ممبران کے ذریعہ اکٹھا کئے گئے تقریباً سو کروڑ روپے کے غیر اعلان شدہ اثاثہ کا ثبوتوں کا خلاصہ ہوا ہے۔ اس تلاشی میں اس بات کا خلاصہ ہوا ہے کہ آئی ٹی سیز ڈیولپر نے ایک زیر تعمیر پروجیکٹ میں تقریباً 160 کروڑ روپے کے فرضی کاموں میں فروغ کے خرچے کا دعویٰ کیا تھا۔ اکائی نے ایک جاری پروجیکٹ میں فرضی کنسلٹینسی فیس کے باعث تقریباً 30 کروڑ روپے کے سرمایہ خرچ کا بھی دعوی کیا تھا اور اکائی کے ذریعہ 20 کروڑ روپے کی حد تک کے لئے غیر مناسب سود خرچ کا بھی دعوی کیا تھا۔
دونوں شیئر ہولڈرز کے ہاتھوں میں نامعلوم سرمایہ منافع طے کرنے کے لئے جانچ جاری ہے۔ نقد ادائیگی سے وابستہ دیگر اراضی لین دین اور کمپلسری کنوینٹربل ڈیوینچر سے متعلق ایک معاملہ بھی جانچ کے دائرے میں ہے۔
اس تلاشی کے آئی سی سیلز ڈیولپر سے متعلق کچھ شیئر خرید لین دین کا پتہ چلا۔ اس اکائی کے شیئر کو اس کے سابق شیئر ہولڈز کو، ایک رہائشی اور ایک غیر رہائشی اکائی کے ذریعہ بیچا گیا تھا، جس نے مالی سال 18-2017میں ماریشس ثالثی کے ذریعہ تقریباً 2300 کروڑ روپے کا اپنا سرمایہ لگایا تھا، لیکن اس فروخت لین دین سے سرمایہ منافع کا خلاصہ محکمہ کو نہیں کیا گیا تھا۔
اسٹینلیس اسٹیل سپلائی کار کے احاطہ میں پائے گئے ثبوتوں سے پتہ چلا کہ سپلائی کار گروپ فروخت کے تین سیٹوں کو چلانے کا کام کررہے ہیں: حساب، بے حساب اور جزوی طور سے حساب کتاب والا ۔ ہر سال کی کل فروخت کا 25 فی صد سے زیادہ کی بے حساب اور جزوی طور سے فروخت کی گئی رقم۔ اس کے علاوہ طے کئے گئے گروپ  نے مختلف گراہکوں کو فروخت رہائشی بل مہیا کئے ہیں اور ان لین دین پر 10 فی صد سے زیادہ کا کمیشن حاصل کیا ہے۔ جبکہ موجودہ بے حساب آمدنی کی مقدار کاجائزہ لیا جارہا ہے ، یہ تقریباً 100 کروڑ روپے ہونے کا امکان ہے۔ جائزہ گروپ کی متعلقہ تشویش مالی فنڈ، دولت، ادھار اور ادھار منقولہ اثاثہ فروخت میں شامل ہیں۔ ان اداروں کے ذریعہ کئے گئے بے حساب لین دین اور ان اداروں میں بے حساب سرمایہ /لون انفیوزن قرض ادخال تقریباً 50 کروڑ روپے ہے۔
اب تک کی تلاشی کے نتائج کے تحت 450 کروڑ روپے زیادہ کی غیر اعلان شدہ ہ آمدنی کا پتہ چلا ہے۔
معاملے کی جانچ ابھی بھی جاری ہے۔
م ن۔ ش ت۔ج
Uno-7669
(Visitor Counter : 83
سٹرک ٹرانسپورٹ اور شاہراہوں کی وزارت
نتن گڈکری اسٹاک ہوم میں سڑک تحفظ سے متعلق تیسری اعلیٰ سطحی عالمی کانفرنس میں
بھارت کی نمائندگی کریں گے
نئی دہلی ، 17فروری :سڑک نقل وحمل وشاہراہوں اوربہت چھوٹی ، چھوٹی اور اوسط درجے کی کمپنیوں کی وزارت  کے مرکزی وزیرجناب نتن گڈکری آج اسٹاک ہوم پہنچے ۔وہ عالمی اہداف 2030کے حصول کے لئے سڑک تحفظ سے متعلق تیسرے اعلیٰ سطحی عالمی کانفرنس میں بھارت کی نمائندگی کریں گے ۔ اس دوروزہ کانفرنس کامقصد سڑک تحفظ کے معاملے کو عالمی ایجنڈے پر لانااور محفوظ تر سڑکوں کے تئیں عالمی براداری کی عہدبستگی کی تجدید کرناہے ۔ کانفرنس میں شرکت کرنے والے ممالک کے رہنماء 2030تک سڑک حادثات میں کمی لانے کے لئے اقوام متحدہ کی کارروائی کی دہائی کے تحت طے کئے گئے اقوام متحدہ کے اہداف کے حصول کے لئے ایک لائحہ عمل طے کریں گے ۔
یہ کانفرنس برازیل میں 2005میں ٹریفک سیفٹی ۔ ٹائم آف ریزلٹس کے موضوع پر منعقدہ دوسری اعلیٰ سطحی عالمی کانفرنس کے فالواپ میں ہورہی ہے ۔ اس کانفرنس کا انعقاد عالمی بینک ، عالمی ادارہ صحت  اور دیگر ایجنسیوں کی سرگرم شراکت داری سے ہورہاہے ، جومختلف اداروں کے صلاحیتوں کوتقویت دینے ، بیداری میں اضافہ کرنے اور محفوظ ترسڑکوں کے لئے انجینئرنگ ڈیزائن کو بہتربنانے کے طریقوں سے اس میں تعاون دے رہی ہیں ۔
اس کانفرنس کی ایک نمایاں خصوصیت سڑک بندوبست کے معاملے میں تجربہ حاصل کرنے والے ملکوں کے ذریعہ اپنی مہارت کو ان ملکوں کےساتھ جو اس معاملے میں پیچھے ہیں ، سے مشترک کرنا ہوگی ۔ زوردنیا کے مختلف حصوں میں ابھرنے والے بہترین طورطریقوں کواپنانے پربھی ہوگا ۔
بھارت سمیت خاص طورپر جنوب ایشیا اور جنوب مشرقی ایشیا خطے کےزیادہ ترترقی پذیرملکوں کی توجہ خود کو درپیش مخصوص قسم کے مسائل اورچیلنجوں پر مرکوز ہونے کاامکان ہے ۔ ان مسائل کاتعلق دوپہیاگاڑیوں پرمشتمل ان کی موٹرگاڑیوں سے ہے ۔ان ممالک میں زیادہ تر اموات اور چوٹوں کا تعلق ان کی آبادی کے اس حصے سے ہے جو موٹرسے چلنے والے یاموٹرکے بغیر چلنے والی دوپہیا گاڑیوں کااستعمال کرتے ہیں ۔ گڈکری نے 2015میں ٹریفک سیفٹی سے متعلق دوسری اعلیٰ سطحی عالمی کانفرنس میں بھارت کی طرف سے برازیلیا اعلامیہ پربھی دستخط کئے تھے جوعالمی برادری سے سڑک حادثات سے ہونےوالی اموات میں کمی لانے کا وعدہ کرتاہے ۔
سویڈن کے راجہ کارل 16 گستاف کانفرنس کے افتتاحی اجلا س میں شرکت کریں گے ۔ جس میں بنیادی ڈھانچے کے سویڈن کے وزیرٹومس اینیرتھ اسٹاک ہوم اعلامیے کی نمائندگی کریں گے ۔ اقوام متحدہ کے سکریٹری جنرل ٹیڈراس ادھانم گیبریسس ، عالمی ادارہ صحت کے ڈائرکٹرجنرل ، ایڈینا ۔ لونس والیان اوریوروپی کمیشن کے ٹرانسپورٹ کمشنراومنیاال عمرانی کے پیغامات اس موقع پر پڑھے جائیں گے ۔
اسٹاک ہوم میں اپنے قیام کے دوران گڈکری سویڈن کے بنیادی دھانچے کے وزیر ٹومس اینیرتھ، بیرونی تجارت کے وزیر اناہال برگ ، بزنس ، صنعت اور اختراعات کے وزیر ابراہیم بیلان اور برطانیہ کے سڑک تحفظ کے وزیر برونیس ویرے کےساتھ دوفریقی بات چیت بھی کریں گے ۔ گڈکری عالمی بینک کے نائب صدر ہارٹ شیفرکے ساتھ بھی بات چیت کریں گے ۔گڈکری کاپروگرام سویڈن ۔ انڈیا ٹرانسپورٹیشن سیفٹی اینڈ انوویشن پارٹنرشپ میٹنگ میں شرکت کابھی ہے جس میں متعدد سی ای اوز شریک ہوں گے ۔اس موقع پر سویڈن اور بھارتی کاروباریوں کے درمیان متعدد مفاہمت ناموں پردستخط کے بھی امکانات ہیں ۔
اقوام متحدہ جس نے پائیدارترقیاتی اہداف ایک جزوکے طورپر سڑک تحفظ کو شامل کیاہے ، نے عالمی برادری سے اپیل کی ہے کہ وہ سڑک حادثات سے ہونے والی اموات میں کمی لانے سے متعلق اپنی عہد بستگی کا اعادہ کریں اور دنیاکومحفوظ ترجگہ بنانے کے لئے ایک دوسرے سے ہاتھ ملائیں ۔
وزیراعظم کا دفتر
وزیر اعظم نے جناب وِساسولی ہانگ کے انتقال پر دکھ کا اظہار کیا
وزیراعظم جناب نریندر مودی نے ناگالینڈ کے جناب وِساسولی ہانگ کے انتقال پر دکھ کا ظہار کیاہے۔
اپنے ٹویٹ پیغام میں وزیراعظم نے کہا:
جناب وساسولی ہانگ ایک بہت مختی شخص تھے اور انہوں نے ناگالینڈ کی ترقی اور ناگالوگوں کو بااختیار بنانے کے لئے اپنے آپ کو وقف کردیا تھا۔ انہوں نے ریاست میں بی جے پی کو مضبوط کرنے کےلئے بے حد لگن سے کام کیا اور محنت کی۔ ان کے انتقال پر تکلیف ہوئی۔ ان کے اہلِ خانہ اور ان کے حمایتوں کے تئیں اظہارافسوس۔ ان کی روح کو سکون ملے ۔ 
۔۔۔۔۔۔۔۔۔۔۔۔۔۔

U.NO. 10012
(
اسٹیل کی وزارت
دھرمیندرپردھان کی فولاد کے شعبے سے وابستہ پیشہ وروں سے اعلیٰ معیارکے فولاد کی پیداوارکرنے کے چیلنج کو قبول کرنے کی اپیل
نئی دہلی ،14 نومبر :پیٹرولیم وقدرتی گیس اور فولاد کے وزیر،جناب دھرمیندرپردھان نے 57ویں نیشنل میٹالرجسٹ ڈے تقریب اورانڈین انسٹی ٹیوٹ آف میٹلس ، تھروانتھاپورم کی 73ویں سالانہ تکنیکی میٹنگ میں شرکت کی ۔ انھوں نے اس موقع پر نیشنل میٹالرجسٹ ڈے ایوارڈ اور انڈین انسٹی ٹیوٹ آف میٹل ایوارڈ ز پیش کئے ۔
اس موقع پراظہارخیال کرتے جناب پردھان نے مندوبین سے اپیل کی کہ وہ وسیع تر خودکفالتی کے لئے اعلیٰ معیار کے فولاد کی پیداوار کے چیلنج کو قبول کریں ۔ انھوں نے ان سے یہ اپیل بھی کی کہ وہ فولاد کے شعبے میں وسیع تر پائیداری کی سمت میں کام کریں اور سب معیشت کے ہندوستانی ماڈل کی تخلیق میں تعاون دیں ۔ فولاد کی اہمیت کے بارے میں اظہارخیال کرتے ہوئے انھوں نے کہاکہ جدید معیشت کی تعمیر میں فولاد سمیت مادنیات کا گراں قدر کردارہے ۔ فولاد کے استعمال اور قوم کی اقتصادی ترقی کے درمیان ایک مضبوط اورمثبت تعلق ہے ۔ انھوں نے کہاکہ وزیراعظم جناب نریندرمودی کی قیادت میں ہندوستان پانچ ٹریلین ڈالر کی معیشت بننے کی راہ پرتیزی سے گامزن ہے ۔ یہ ایک اجتماعی خواب ہے ۔ ہمیں اس خواب کو حقیقت کی شکل دینے کے لئے اسپاتی ارادے سے مل جل کر کام کرنے کی ضرورت ہے ۔
مستقبل کی تیاریوں کے بارے میں بات کرتے ہوئے جناب پردھان نے کہاکہ ہم ڈیجیٹل کاری ، خود کاری ، بگ ڈیٹا، مصنوعی ذہانت اور انٹرنیٹ آف تھنگز وغیرہ کے ذریعہ سے صنعتی انقلاب 4.0کے وسط میں ہے ۔ اس سے بنیادی طورپرہمارے جینے اورکام کرنے کے طریقے تبدیل ہوجائیں گے ۔ فولاد کے شعبے کو بھی مستقبل میں تبدیلیوں کو گلے لگانے اوراس زبردست اچھال کے حصول کے لئے جدت طرازی کو اپناناہوگا۔ انھوں نے یہ بھی کہاکہ کارپوریٹ ٹیکس میں کمی کرنے اور موجودہ شکل میں آرسی ای پی کو اپنانے کے فیصلے کا معیشت کے سبھی حصص داروں نے خیرمقدم کیاہے ۔
نیو انڈیا کی تعمیر کے تعلق سے اظہارخیال کرتے ہوئے انھوں نے مزید کہاکہ فولاد کے شعبے کا وزیراعظم نریندرمودی کے ذریعہ پیش کئے گئے نیو انڈیا کے تصورکو عملی شکل دینے میں کلیدی کرداراداکرناہوگا۔ حکومت کے ذریعہ ترقی سے متعلق جو اقدامات کئے گئے ہیں ان سے فولاد کی کھپت میں مزید اضافہ ہوگا۔ ان اقدامات میں مستقبل کے لئے بنیادی ڈھانچے کی تعمیر ، اسمارٹ سٹیزکی تخلیق صنعتی گلیاروں کی تعمیر وغیرہ شامل ہیں ۔ انھوں نے مزید کہاکہ صنعتی دنیا کے ذریعہ صنعت کاری کی اسپرٹ اور حکومت کے ذریعہ کئے گئے پالیسی جاتی اقدامات کی بدولت ہندوستان کی فولادکی صنعت مزید کشادہ مسابقت سے متصف اور ماحولیات دوست بنتی جارہی ہے ۔